title: 2013/489/EU, Euratom: Sklep Sveta in Komisije z dne 22. julija 2013 o določitvi stališča, ki se sprejme v imenu Evropske unije in Evropske skupnosti za atomsko energijo v Stabilizacijsko-pridružitvenem Svetu EU-Srbija v zvezi s Sklepom Stabilizacijsko-pridružitvenega sveta EU-Srbija o sprejetju njegovega poslovnika

text:
               18.10.2013

               SL

               Uradni list Evropske unije

               L 278/1

      SKLEP SVETA IN KOMISIJE

   z dne 22. julija 2013
   o določitvi stališča, ki se sprejme v imenu Evropske unije in Evropske skupnosti za atomsko energijo v Stabilizacijsko-pridružitvenem Svetu EU-Srbija v zvezi s Sklepom Stabilizacijsko-pridružitvenega sveta EU-Srbija o sprejetju njegovega poslovnika
   (2013/489/EU, Euratom)
   SVET EVROPSKE UNIJE IN
   EVROPSKA KOMISIJA STA –
   ob upoštevanju Pogodbe o delovanju Evropske unije in zlasti člena 217 v povezavi s členom 218(8) in (9) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 101 Pogodbe,
   ob upoštevanju predloga Evropske komisije,
   ob upoštevanju soglasja Sveta na podlagi člena 101 Pogodbe o ustanovitvi Evropske skupnosti za atomsko energijo,
   ob upoštevanju Sklepa Sveta in Komisije 2013/490./EU, Euratom z dne 22. julija 2013 o sklenitvi Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (1) in zlasti člena 3(1) Sklepa,
   ob upoštevanju naslednjega:

               (1)

               S členom 119 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (v nadaljnjem besedilu: Sporazum) se ustanovi Stabilizacijsko-pridružitveni svet.

               (2)

               Člen 120 Sporazuma določa, da Stabilizacijsko-pridružitveni svet sprejme svoj poslovnik.

               (3)

               Člen 122 Sporazuma določa, da Stabilizacijsko-pridružitveni odbor pomaga Stabilizacijsko-pridružitvenemu svetu.

               (4)

               Člen 122 Sporazuma določa, da Stabilizacijsko-pridružitveni svet v svojem poslovniku določi naloge Stabilizacijsko-pridružitvenega odbora in da lahko Stabilizacijsko-pridružitveni svet prenese svoja pooblastila na Stabilizacijsko-pridružitveni odbor.

               (5)

               Člen 124 Sporazuma določa, da se lahko Stabilizacijsko-pridružitveni svet odloči ustanoviti druge posebne odbore ali organe, ki mu lahko pomagajo pri opravljanju njegovih nalog. Stabilizacijsko-pridružitveni svet v svojem poslovniku določi sestavo in naloge takšnih odborov in organov ter način njihovega delovanja.

               (6)

               Dialog in sodelovanje med socialnimi partnerji in drugimi organizacijami civilne družbe ter regionalnimi in lokalnimi organi Evropske unije in Srbije lahko znatno prispevata k razvoju njunih odnosov in povezovanju Evrope.

               (7)

               Primerno je, da se tako sodelovanje vzpostavi z ustanovitvijo dveh skupnih posvetovalnih odborov –

         SPREJELA NASLEDNJI SKLEP:
   Edini člen
   Stališče, ki se sprejme v imenu Evropske unije in Evropske skupnosti za atomsko energijo v okviru Stabilizacijsko-pridružitvenega sveta EU-Srbija v zvezi s sklepom Stabilizacijsko-pridružitvenega sveta EU-Srbija o sprejetju njegovega poslovnika, temelji na osnutku sklepa Stabilizacijsko-pridružitvenega sveta, ki je priložen temu sklepu.

      V Bruslju, 22. julija 2013

            Za Svet

            Predsednica

         C. ASHTON

            Za Komisijo V imenu predsednika

         C. MALMSTRÖM

            Članica Komisije

      (1)  Glej stran 14 tega Uradnega lista.

      OSNUTEK
      SKLEP št. 1
      STABILIZACIJSKO-PRIDRUŽITVENEGA SVETA EU-SRBIJA
      z dne …
      o sprejetju poslovnika
      STABILIZACIJSKO-PRIDRUŽITVENI SVET JE –
      ob upoštevanju Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo (v nadaljnjem besedilu: Srbija) na drugi strani (v nadaljnjem besedilu: Sporazum) in zlasti členov 119, 120, 122 in 124 Sporazuma,
      ob upoštevanju, da je Sporazum začel veljati … –
      SPREJEL NASLEDNJI SKLEP:
      Člen 1
      Predsedstvo
      Stabilizacijsko-pridružitvenemu svetu za 12 mesecev izmenično predsedujeta predsednik Sveta za zunanje zadeve Evropske unije, v imenu Evropske unije in njenih držav članic ter Evropske skupnosti za atomsko energijo, ter predstavnik vlade Srbije. Prvo obdobje predsedovanja se začne z datumom prve seje Stabilizacijsko-pridružitvenega sveta in konča 31. decembra 2013.
      Člen 2
      Seje
      Stabilizacijsko-pridružitveni svet se sestaja enkrat letno na ministrski ravni. Na zahtevo ene od pogodbenic se lahko skličejo posebne seje, če se pogodbenici s tem strinjata. Če se pogodbenici ne dogovorita drugače, se seje Stabilizacijsko-pridružitvenega sveta skličejo v prostorih, v katerih običajno zaseda Svet Evropske unije, na datum, o katerem se dogovorita pogodbenici. Seje Stabilizacijsko-pridružitvenega sveta skupaj skličeta sekretarja Stabilizacijsko-pridružitvenega sveta v dogovoru s predsednikom.
      Člen 3
      Zastopanje
      Če se člani Stabilizacijsko-pridružitvenega sveta ne morejo udeležiti sej, jih lahko zastopajo zastopniki. Član, ki želi biti zastopan, predsedniku sporoči ime svojega zastopnika pred sejo, na kateri naj bi bil zastopan. Zastopnik člana Stabilizacijsko-pridružitvenega sveta ima vse pravice zastopanega člana.
      Člen 4
      Delegacije
      Člane Stabilizacijsko-pridružitvenega sveta lahko spremljajo uradniki. Pred vsako sejo je treba predsednika obvestiti o predvideni sestavi delegacije vsake pogodbenice. Predstavnik Evropske investicijske banke se kot opazovalec udeleži sej Stabilizacijsko-pridružitvenega sveta, če so na dnevnem redu zadeve, ki se nanašajo na banko. Stabilizacijsko-pridružitveni svet lahko na svoje seje povabi tudi druge osebe, da pridobi informacije o posameznih zadevah.
      Člen 5
      Sekretariat
      Uradnik Generalnega sekretariata Sveta Evropske unije in uradnik Misije Srbije pri Evropski uniji skupaj delujeta kot sekretarja Stabilizacijsko-pridružitvenega sveta.
      Člen 6
      Korespondenca
      Korespondenca, naslovljena na Stabilizacijsko-pridružitveni svet, se pošlje predsedniku Stabilizacijsko-pridružitvenega sveta na naslov Generalnega sekretariata Sveta Evropske unije.
      Sekretarja zagotovita, da se korespondenca posreduje predsedniku Stabilizacijsko-pridružitvenega sveta in po potrebi razpošlje tudi drugim članom Stabilizacijsko-pridružitvenega sveta. Razposlana korespondenca se pošlje Generalnemu sekretariatu Komisije, stalnim predstavništvom držav članic in Misiji Srbije pri Evropski uniji.
      Sekretarja naslovnikom pošljeta sporočila predsednika Stabilizacijsko-pridružitvenega sveta, po potrebi pa se sporočila pošljejo tudi drugim članom Stabilizacijsko-pridružitvenega sveta kot je navedeno v drugem odstavku.
      Člen 7
      Obveščanje javnosti
      Če ni določeno drugače, seje Stabilizacijsko-pridružitvenega sveta niso javne.
      Člen 8
      Dnevni red sej
      1.   Predsednik za vsako sejo sestavi okvirni dnevni red. Sekretarja Stabilizacijsko-pridružitvenega sveta pošljeta okvirni dnevni red naslovnikom iz člena 6, in sicer najpozneje 15 dni pred začetkom seje. Okvirni dnevni red vključuje točke, za katere je predsednik najpozneje 21 dni pred začetkom seje prejel prošnjo za uvrstitev na dnevni red, vendar se točke uvrstijo na okvirni dnevni red samo, če sta sekretarja najpozneje na dan razpošiljanja dnevnega reda prejela spremljajočo dokumentacijo. Stabilizacijsko-pridružitveni svet sprejme dnevni red na začetku vsake seje. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici s tem strinjata.
      2.   Predsednik lahko v soglasju z obema pogodbenicama skrajša roke iz odstavka 1, da se upoštevajo zahteve posamezne zadeve.
      Člen 9
      Zapisnik
      Sekretarja skupaj pripravita osnutek zapisnika vsake seje. Praviloma mora zapisnik za vsako točko na dnevnem redu navajati:

                  —

                  dokumentacijo, predloženo Stabilizacijsko-pridružitvenemu svetu,

                  —

                  izjave, ki se zapišejo na zahtevo enega od članov Stabilizacijsko-pridružitvenega sveta,

                  —

                  sprejete sklepe, podana priporočila ter sprejete izjave in sklepne ugotovitve.

            Osnutek zapisnika se predloži Stabilizacijsko-pridružitvenemu svetu v potrditev. Po potrditvi zapisnik podpišejo predsednik in sekretarja. Zapisnik se shrani v arhivu Generalnega sekretariata Sveta Evropske unije, ki ima vlogo depozitarja dokumentov Stabilizacijsko-pridružitvenega sveta. Overjeni izvod zapisnika se pošlje vsem naslovnikom iz člena 6.
      Člen 10
      Sklepi in priporočila
      1.   Stabilizacijsko-pridružitveni svet sprejme sklepe in poda priporočila s soglasjem pogodbenic. Stabilizacijsko-pridružitveni svet lahko sprejme sklepe ali poda priporočila s pisnim postopkom, če se pogodbenici strinjata.
      2.   Sklepi in priporočila Stabilizacijsko-pridružitvenega sveta v smislu člena 121 Stabilizacijsko-pridružitvenega sporazuma se naslovijo kot „Sklep“ oziroma „Priporočilo“, čemur sledijo zaporedna številka, datum njihovega sprejetja in opis njihove vsebine. Sklepe in priporočila Stabilizacijsko-pridružitvenega sveta podpiše predsednik in overita sekretarja. Sklepi in priporočila se pošljejo vsem naslovnikom iz člena 6. Vsaka pogodbenica se lahko odloči za objavo sklepov in priporočil Stabilizacijsko-pridružitvenega sveta v svojem uradnem glasilu.
      Člen 11
      Jeziki
      Uradni jeziki Stabilizacijsko-pridružitvenega sveta so uradni jeziki pogodbenic. Če ni določeno drugače, razprave Stabilizacijsko-pridružitvenega sveta potekajo na podlagi dokumentacije, pripravljene v teh jezikih.
      Člen 12
      Stroški
      Evropska unija in Srbija krijeta vsaka svoje stroške udeležbe na sejah Stabilizacijsko-pridružitvenega sveta, in sicer stroške osebja, potne stroške in stroške bivanja ter poštne in telekomunikacijske stroške. Stroške v zvezi s tolmačenjem na sejah, prevajanjem in razmnoževanjem dokumentov prevzame Evropska unija, razen stroškov v zvezi s tolmačenjem ali prevajanjem v uradni jezik Srbije ali iz njega, ki jih krije Srbija. Druge stroške, povezane z organizacijo sej, krije pogodbenica, ki je gostiteljica seje.
      Člen 13
      Stabilizacijsko-pridružitveni odbor
      1.   Za pomoč Stabilizacijsko-pridružitvenemu svetu pri opravljanju njegovih nalog se ustanovi Stabilizacijsko-pridružitveni odbor. Sestavljajo ga predstavniki Sveta Evropske unije in predstavniki Evropske komisije na eni strani ter predstavniki vlade Srbije na drugi strani, običajno na ravni višjih državnih uradnikov.
      2.   Stabilizacijsko-pridružitveni odbor pripravlja seje in posvetovanja Stabilizacijsko-pridružitvenega sveta, izvaja sklepe Stabilizacijsko-pridružitvenega sveta, kadar je to primerno, in na splošno zagotavlja kontinuiteto odnosov v okviru pridružitvenega razmerja ter pravilno delovanje Stabilizacijsko-pridružitvenega sporazuma. Odbor prouči vsako zadevo, ki mu jo predloži Stabilizacijsko-pridružitveni svet, kakor tudi katero koli drugo zadevo, ki se pojavi med vsakodnevnim izvajanjem Stabilizacijsko-pridružitvenega sporazuma. Vse predloge ali osnutke sklepov ali priporočil predloži v sprejetje Stabilizacijsko-pridružitvenemu svetu.
      3.   Kadar Stabilizacijsko-pridružitveni sporazum predvidi obveznost ali možnost posvetovanja, lahko tako posvetovanje poteka v Stabilizacijsko-pridružitvenem odboru. Posvetovanje se lahko nadaljuje v okviru Stabilizacijsko-pridružitvenega sveta, če se pogodbenici tako dogovorita.
      4.   Poslovnik Stabilizacijsko-pridružitvenega odbora je priložen k temu sklepu.
      Člen 14
      Skupni posvetovalni odbor, ki ga sestavljajo predstavniki Evropskega ekonomsko-socialnega odbora ter socialni partnerji in druge organizacije civilne družbe iz Srbije
      1.   Ustanovi se Skupni posvetovalni odbor, ki ga sestavljajo predstavniki Evropskega ekonomsko-socialnega odbora ter socialni partnerji in druge organizacije civilne družbe iz Srbije, ki ima nalogo pomagati Stabilizacijsko-pridružitvenemu svetu pri spodbujanju dialoga in sodelovanja med socialnimi partnerji in drugimi organizacijami civilne družbe v Evropski uniji in Srbiji. Ta dialog in sodelovanje zajemata vse zadevne vidike odnosov med Evropsko unijo in Srbijo pri izvajanju Stabilizacijsko-pridružitvenega sporazuma. Navedeni dialog in sodelovanje sta namenjena zlasti:

                  (a)

                  pripravi srbskih socialnih partnerjev in drugih organizacij civilne družbe za dejavnosti v okviru prihodnjega članstva v Evropski uniji;

                  (b)

                  pripravi srbskih socialnih partnerjev in drugih organizacij civilne družbe na njihovo sodelovanje pri delu Evropskega ekonomsko-socialnega odbora po pristopu Srbije k Evropski uniji;

                  (c)

                  izmenjavi informacij o vprašanjih skupnega interesa, zlasti o tekočem stanju pristopnega procesa ter pripravi srbskih socialnih partnerjev in drugih organizacij civilne družbe za ta proces;

                  (d)

                  spodbujanju izmenjave izkušenj, dobrih praks in strukturiranega dialoga med (a) srbskimi socialnimi partnerji in drugimi organizacijami civilne družbe ter (b) socialnimi partnerji in drugimi organizacijami civilne družbe iz držav članic, med drugim s povezovanjem v mreže na posebnih področjih, na katerih bi lahko bili neposredni stiki in sodelovanje najučinkovitejši način za reševanje določenih težav;

                  (e)

                  razpravljanju o vseh drugih pomembnih zadevah, ki jih predlaga katera koli od strani in ki se lahko pojavijo pri izvajanju Stabilizacijsko-pridružitvenega sporazuma in v okviru predpristopne strategije.

            2.   V skupnem posvetovalnem odboru iz odstavka 1 je devet predstavnikov Evropskega ekonomsko-socialnega odbora ter devet predstavnikov socialnih partnerjev in drugih organizacij civilne družbe iz Srbije. Skupni posvetovalni odbor lahko povabi tudi opazovalce.
      3.   Skupni posvetovalni odbor iz odstavka 1 izvršuje svoje naloge na podlagi posvetovanj s Stabilizacijsko-pridružitvenim svetom ali na lastno pobudo, če gre za spodbujanje dialoga med ekonomskimi in socialnimi krogi.
      4.   Člani se izberejo tako, da se zagotovi, da skupni posvetovalni odbor iz odstavka 1 čim bolje odraža različne socialne partnerje in druge organizacije civilne družbe tako v Evropski uniji kot tudi v Srbiji. Člane iz Srbije uradno imenuje srbska vlada na podlagi predlogov socialnih partnerjev in drugih organizacij civilne družbe. Ti predlogi temeljijo na vključujočih in preglednih izbirnih postopkih med socialnimi partnerji in drugimi organizacijami civilne družbe.
      5.   Skupnemu posvetovalnemu odboru iz odstavka 1 sopredsedujeta član Evropskega ekonomsko-socialnega odbora in predstavnik socialnih partnerjev in drugih organizacij civilne družbe iz Srbije.
      6.   Skupni posvetovalni odbor iz odstavka 1 sprejme svoj poslovnik.
      7.   Evropski ekonomsko-socialni odbor na eni strani in srbska vlada na drugi strani krijeta stroške udeležbe svojih predstavnikov na sejah skupnega posvetovalnega odbora in njegovih delovnih skupin, tj. stroške osebja, potne stroške in stroške bivanja.
      8.   Ureditev stroškov prevajanja in tolmačenja se podrobno določi v poslovniku Skupnega posvetovalnega odbora iz odstavka 1. Druge stroške, povezane s praktično organizacijo sej, krije pogodbenica, ki sejo organizira.
      Člen 15
      Skupni posvetovalni odbor, ki ga sestavljajo predstavniki Odbora regij Evropske unije ter srbski lokalni in regionalni organi
      1.   Ustanovi se skupni posvetovalni odbor, ki ga sestavljajo predstavniki Odbora regij Evropske unije ter srbski lokalni in regionalni organi, ki ima nalogo pomagati Stabilizacijsko-pridružitvenemu svetu pri spodbujanju dialoga in sodelovanja med lokalnimi in regionalnimi organi v Evropski uniji in Srbiji. Navedeni dialog in sodelovanje sta namenjena zlasti:

                  (a)

                  pripravi srbskih lokalnih in regionalnih organov za dejavnosti v okviru prihodnjega članstva v Evropski uniji;

                  (b)

                  pripravi srbskih lokalnih in regionalnih organov za sodelovanje pri delu Odbora regij po pristopu Srbije k Evropski uniji;

                  (c)

                  izmenjavi informacij o vprašanjih skupnega interesa, zlasti o tekočem stanju pristopnega procesa ter o tistih politikah, za katere Pogodbi zahtevata posvetovanje z Odborom regij, kot tudi pripravi srbskih lokalnih in regionalnih organov na te politike;

                  (d)

                  spodbujanju večstranskega strukturiranega dialoga med (a) srbskimi lokalnimi in regionalnimi organi ter (b) lokalnimi in regionalnimi organi iz držav članic, med drugim s povezovanjem v mreže na posebnih področjih, na katerih bi lahko bili neposredni stiki in sodelovanje med lokalnimi in regionalnimi organi Srbije ter držav članic najučinkovitejši način za obravnavanje določenih tem skupnega interesa;

                  (e)

                  zagotavljanju rednih izmenjav informacij o medregionalnem sodelovanju med lokalnimi in regionalnimi organi Srbije ter držav članic;

                  (f)

                  spodbujanju izmenjave izkušenj in znanja na področju politik, za katere Pogodba o delovanju Evropske unije zahteva posvetovanje z Odborom regij, med i) srbskimi lokalnimi in regionalnimi organi ter ii) lokalnimi in regionalnimi organi držav članic, še posebej strokovnega znanja in tehnik, ki zadevajo pripravo lokalnih in regionalnih razvojnih načrtov ali strategij ter najučinkovitejšo rabo predpristopnih in strukturnih skladov;

                  (g)

                  zagotavljanju pomoči lokalnim in regionalnim organom Srbije z izmenjavo podatkov o praktičnem izvajanju načela subsidiarnosti v vseh vidikih življenja na lokalni in regionalni ravni;

                  (h)

                  razpravljanju o vseh drugih pomembnih zadevah, ki jih predlaga katera koli od strani in ki se lahko pojavijo pri izvajanju Stabilizacijsko-pridružitvenega sporazuma in v okviru predpristopne strategije.

            2.   V skupnem posvetovalnem odboru iz odstavka 1 je sedem predstavnikov Odbora regij na eni strani ter sedem izvoljenih predstavnikov lokalnih in regionalnih organov Srbije na drugi strani. Imenuje se enako število nadomestnih članov.
      3.   Skupni posvetovalni odbor iz odstavka 1 izvaja svoje dejavnosti na podlagi posvetovanj s Stabilizacijsko-pridružitvenim svetom ali na lastno pobudo, če gre za spodbujanje dialoga med lokalnimi in regionalnimi organi.
      4.   Skupni posvetovalni odbor iz odstavka 1 lahko daje priporočila Stabilizacijsko-pridružitvenemu svetu.
      5.   Člani se izberejo tako, da se zagotovi, da skupni posvetovalni odbor iz odstavka 1 čim bolje odraža različne ravni lokalnih in regionalnih organov v Evropski uniji in Srbiji. Člane iz Srbije uradno imenuje srbska vlada na podlagi predlogov organizacij, ki predstavljajo lokalne in regionalne organe Srbije. Ti predlogi temeljijo na vključujočih in preglednih izbirnih postopkih med predstavniki, ki so bili izvoljeni na lokalnih ali regionalnih volitvah.
      6.   Skupni posvetovalni odbor iz odstavka 1 sprejme svoj poslovnik.
      7.   Skupnemu posvetovalnemu odboru iz odstavka 1 sopredsedujeta član Odbora regij ter predstavnik lokalnih in regionalnih organov Srbije.
      8.   Odbor regij na eni strani in srbska vlada na drugi strani krijeta stroške udeležbe svojih predstavnikov in pomožnega osebja na sejah skupnega posvetovalnega odbora iz odstavka 1, zlasti potne stroške in stroške bivanja.
      9.   Ureditev stroškov prevajanja in tolmačenja se podrobno določi v poslovniku Skupnega posvetovalnega odbora iz odstavka 1. Druge stroške, povezane s praktično organizacijo sej, krije pogodbenica, ki sejo organizira.

         V

               Za Stabilizacijsko-pridružitveni svet

               Predsednik

         PRILOGA K SKLEPU št. 1
         STABILIZACIJSKO-PRIDRUŽITVENEGA SVETA EU-SRBIJA
         z dne …
         Poslovnik Stabilizacijsko-pridružitvenega odbora
         Člen 1
         Predsedstvo
         Stabilizacijsko-pridružitvenemu odboru za 12 mesecev izmenično predsedujeta predstavnik Evropske komisije, v imenu Evropske unije in njenih držav članic ter Evropske skupnosti za atomsko energijo, ter predstavnik vlade Srbije. Prvo obdobje predsedovanja se začne z datumom prve seje Stabilizacijsko-pridružitvenega sveta in konča 31. decembra 2013.
         Člen 2
         Seje
         Stabilizacijsko-pridružitveni odbor se sestaja, kadar to narekujejo okoliščine, in sicer s soglasjem pogodbenic. Pogodbenici se dogovorita o času in kraju vsake seje Stabilizacijsko-pridružitvenega odbora. Seje Stabilizacijsko-pridružitvenega odbora skliče predsednik.
         Člen 3
         Delegacije
         Pred vsako sejo je treba predsednika obvestiti o predvideni sestavi delegacije vsake pogodbenice.
         Člen 4
         Sekretariat
         Uradnik Evropske komisije in uradnik srbske vlade skupaj delata kot sekretarja Stabilizacijsko-pridružitvenega odbora. Vsa sporočila, predvidena s tem sklepom, ki jih prejme in pošlje predsednik Stabilizacijsko-pridružitvenega odbora, se posredujejo sekretarjema Stabilizacijsko-pridružitvenega odbora ter sekretarjema in predsedniku Stabilizacijsko-pridružitvenega sveta.
         Člen 5
         Obveščanje javnosti
         Če ni določeno drugače, seje Stabilizacijsko-pridružitvenega odbora niso javne.
         Člen 6
         Dnevni red sej
         1.   Predsednik za vsako sejo sestavi okvirni dnevni red. Sekretarja Stabilizacijsko-pridružitvenega odbora pošljeta okvirni dnevni red naslovnikom iz člena 4, in sicer najpozneje 15 dni pred začetkom seje. Okvirni dnevni red vključuje točke, za katere je predsednik najpozneje 21 dni pred začetkom seje prejel prošnjo za uvrstitev na dnevni red, vendar se točke uvrstijo na okvirni dnevni red samo, če sta sekretarja najpozneje na dan razpošiljanja dnevnega reda prejela spremljajočo dokumentacijo. Stabilizacijsko-pridružitveni odbor lahko povabi na svoje seje strokovnjake, da pridobi podatke o določenih zadevah. Stabilizacijsko-pridružitveni odbor sprejme dnevni red na začetku vsake seje. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici s tem strinjata.
         2.   Predsednik lahko v soglasju z obema pogodbenicama skrajša roke iz odstavka 1, da se upoštevajo zahteve posamezne zadeve.
         Člen 7
         Zapisnik
         Za vsako sejo se piše zapisnik, ki temelji na predsednikovem povzetku sklepnih ugotovitev, ki jih sprejme Stabilizacijsko-pridružitveni odbor. Ko Stabilizacijsko-pridružitveni odbor potrdi zapisnik, ga predsednik in sekretarja podpišejo, vsaka pogodbenica pa arhivira. Kopija zapisnika se pošlje vsem naslovnikom iz člena 4.
         Člen 8
         Sklepi in priporočila
         V posebnih primerih, ko Stabilizacijsko-pridružitveni svet v skladu s členom 122 Stabilizacijsko-pridružitvenega sporazuma pooblasti Stabilizacijsko-pridružitveni odbor, da sprejme sklepe ali poda priporočila, se ti pravni akti naslovijo kot „Sklep“ oziroma „Priporočilo“, čemur sledijo zaporedna številka, datum njihovega sprejetja in opis njihove vsebine. Sklepi in priporočila se sprejmejo z medsebojnim dogovorom pogodbenic. Stabilizacijsko-pridružitveni odbor lahko sprejme sklepe ali poda priporočila s pisnim postopkom, če se pogodbenici strinjata. Sklepe in priporočila Stabilizacijsko-pridružitvenega odbora podpiše predsednik in overita sekretarja, nato pa se pošljejo naslovnikom iz člena 4 te priloge. Vsaka pogodbenica se lahko odloči za objavo sklepov in priporočil Stabilizacijsko-pridružitvenega odbora v svojem uradnem glasilu.
         Člen 9
         Stroški
         Evropska unija in Srbija krijeta vsaka svoje stroške udeležbe na sejah Stabilizacijsko-pridružitvenega odbora, in sicer stroške osebja, potne stroške in stroške bivanja ter poštne in telekomunikacijske stroške. Stroške v zvezi s tolmačenjem na sejah, prevajanjem in razmnoževanjem dokumentov prevzame Evropska unija, razen stroškov v zvezi s tolmačenjem ali prevajanjem v uradni jezik Srbije ali iz njega, ki jih krije Srbija. Druge stroške, povezane z organizacijo sej, krije pogodbenica, ki je gostiteljica seje.
         Člen 10
         Pododbori in posebne skupine
         Stabilizacijsko-pridružitveni odbor lahko ustanovi pododbore ali posebne skupine, ki delujejo pod pristojnostjo Stabilizacijsko-pridružitvenega odbora, ki mu po vsaki svoji seji tudi poročajo. Stabilizacijsko-pridružitveni odbor lahko razpusti kateri koli obstoječi pododbor ali skupino, določi ali spremeni njihove pristojnosti in naloge ali ustanovi nadaljnje pododbore ali skupine, da mu pomagajo pri opravljanju njegovih nalog. Ti pododbori in skupine nimajo nobenih pristojnosti za odločanje.

      PRILOGA
      samo v vednost Svetu

         OSNUTEK
         SKLEP št. 1/2013
         STABILIZACIJSKO-PRIDRUŽITVENEGA ODBORA EU-SRBIJA
         z dne […] 2013
         o ustanovitvi pododborov in posebnih skupin
         STABILIZACIJSKO-PRIDRUŽITVENI ODBOR JE –
         ob upoštevanju Stabilizacijsko-pridružitvenega sporazuma med Evropsko unijo in njenimi državami članicami na eni strani ter Republiko Srbijo na drugi strani, zlasti člena 123 Sporazuma,
         ob upoštevanju svojega poslovnika in zlasti člena 10 Poslovnika –
         SKLENIL:
         Edini člen
         Ustanovijo se pododbori in posebna skupina, navedeni v Prilogi I. Njihove pristojnosti in naloge so določene v Prilogi II.

            V …., […] 2013

                  Za Stabilizacijsko-pridružitveni odbor

                  Predsednik

         PRILOGA I

            STABILIZACIJSKO-PRIDRUŽITVENI SPORAZUM EU-SRBIJA

            Struktura multidisciplinarnih pododborov

                     Naziv

                     Vprašanja

                     Člen SPS

                                 1.

                                 Trgovina, industrija, carina in obdavčenje

                     Prosti pretok blaga

                        Člen 18

                     Industrijski izdelki

                     Členi 19–23

                     Trgovinska vprašanja

                     Členi 34–48

                     Standardizacija, meroslovje, akreditacija, certificiranje, ugotavljanje skladnosti in nadzor trga

                        Člen 77

                     Industrijsko sodelovanje

                        Člen 94

                     MSP

                        Člen 95

                     Turizem

                        Člen 96

                     Carine

                        Člen 99

                     Obdavčenje

                        Člen 100

                     Pravila o poreklu

                     Protokol 3

                     Upravna pomoč v carinskih zadevah

                     Protokol 6

                                 2.

                                 Kmetijstvo in ribištvo

                     Kmetijski proizvodi sensu lato

                     Člen 24, člen 26(1)(4), člen 27(1) ter členi 31, 32 in 35

                     Kmetijski proizvodi sensu stricto

                     Člen 26(2)(3) in člen 27(2)

                     Ribiški proizvodi

                     Člena 29 in 30

                     Predelani kmetijski proizvodi

                     Člen 25, Protokol 1

                     Vino

                     Člen 28 in Protokol 2

                     Zaščita geografskih označb za kmetijske in ribiške proizvode ter živila, razen vina in žganih pijač

                        Člen 33

                     Kmetijski in živilsko-predelovalni sektor, veterinarske in fitosanitarne zadeve

                        Člen 97

                     Sodelovanje na področju ribištva

                        Člen 98

                     Varnost hrane

                                 3.

                                 Notranji trg in konkurenca

                     Pravica do ustanavljanja

                     Členi 52–58

                     Opravljanje storitev

                     Členi 59–61

                     Ostala vprašanja v zvezi z Naslovom V SPS

                     Členi 65–71

                     Približevanje in uveljavljanje zakonodaje

                        Člen 72

                     Konkurenca

                     Člena 73 in 74 Protokol 5

                     Intelektualna, industrijska in poslovna lastnina

                        Člen 75

                     Javna naročila

                        Člen 76

                     Bančništvo, zavarovalništvo in druge finančne storitve

                        Člen 91

                     Varstvo potrošnikov

                        Člen 78

                     Javno zdravje

                                 4.

                                 Ekonomska in finančna vprašanja ter statistika

                     Pretok kapitala in plačila

                     Členi 62–64

                     Gospodarska politika

                        Člen 89

                     Sodelovanje na področju statistike

                        Člen 90

                     Spodbujanje in zaščita naložb

                        Člen 93

                     Finančno sodelovanje

                     Členi 115–118

                     Revizija in finančni nadzor

                        Člen 92

                                 5.

                                 Pravosodje, svoboda in varnost

                     Sodstvo in temeljne pravice

                     Policijsko in pravosodno sodelovanje

                     Pravna država

                        Člen 80

                     Varstvo osebnih podatkov

                        Člen 81

                     Vizumi, upravljanje meja, azil in migracije

                        Člen 82

                     Nezakonito priseljevanje in ponovni sprejem

                        Člen 83

                     Pranje denarja

                        Člen 84

                     Prepovedane droge

                        Člen 85

                     Boj proti terorizmu

                        Člen 87

                     Kriminal in druga nezakonita dejanja

                        Člen 86

                                 6.

                                 Raziskave in inovacije, informacijska družba in socialna politika

                     Pretok delavcev

                     Členi 49–51

                     Delovni pogoji in enake možnosti

                        Člen 79

                     Sodelovanje na socialnem področju

                        Člen 101

                     Izobraževanje in usposabljanje

                        Člen 102

                     Sodelovanje na področju kulture

                        Člen 103

                     Informacije in obveščanje

                        Člen 107

                     Sodelovanje na avdiovizualnem področju

                        Člen 104

                     Elektronska komunikacijska omrežja in storitve

                        Člen 106

                     Informacijska družba

                        Člen 105

                     Raziskave in inovacije

                        Člen 112

                                 7.

                                 Promet, energetika, okolje, podnebni ukrepi in regionalni razvoj

                            (1)

                     Promet

                     Členi 52, 55, 61, 108 in Protokol 4

                     Energetika

                        Člen 109

                     Jedrska varnost

                        Člen 110

                     Okolje

                        Člen 111

                     Podnebni ukrepi

                     Člena 109 in 111

                     Regionalni in lokalni razvoj

                        Člen 113

            Struktura posebne skupine

                     Naziv

                     Vprašanja

                     Člen SPS

                     Posebna skupina za reformo javne uprave

                     Reforma javne uprave:

                     Naslov VI Približevanje in uveljavljanje zakonodaje, člen 72 in Naslov VII Pravosodje in notranje zadeve, člena 80 in 114

         PRILOGA II

            PRISTOJNOSTI IN NALOGE PODODBOROV IN POSEBNE SKUPINE EU-SRBIJA

            Sestava in predsedstvo

         Pododbori in posebna skupina za reformo javne uprave so sestavljeni iz predstavnikov Evropske komisije in predstavnikov vlade Srbije. Sopredsedujeta jim obe pogodbenici. Države članice bodo obveščene o sejah pododborov in posebne skupine za reformo javne uprave ter povabljene, da se jih udeležijo.

            Sekretariat

         Uradnik Evropske komisije in uradnik vlade Srbije skupaj opravljata naloge sekretarja vsakega izmed pododborov in posebne skupine za reformo javne uprave.
         Vsa sporočila v zvezi s pododbori se posredujejo sekretarjema zadevnega pododbora in posebne skupine za reformo javne uprave.

            Seje

         Pododbori in posebna skupina za reformo javne uprave s soglasjem obeh pogodbenic zasedajo, kadar koli to zahtevajo okoliščine. Obe pogodbenici se dogovorita o času in kraju vsake seje pododbora ali posebne skupine za reformo javne uprave.
         Če se obe pogodbenici strinjata, lahko pododbori in posebna skupina za reformo javne uprave na seje povabijo strokovnjake, ki jim priskrbijo zahtevane podrobnejše informacije.

            Obravnavana področja

         Pododbori razpravljajo o vprašanjih v zvezi s področji Stabilizacijsko-pridružitvenega sporazuma, naštetimi v strukturi multidisciplinarnih pododborov. Pri vseh obravnavanih področjih se ocenijo približevanje, izvajanje in uveljavljanje prava Evropske unije kot tudi ključna vprašanja, povezana z načrtovanjem in izvajanjem relevantnih projektov predpristopne pomoči. Pododbori proučijo kakršne koli težave, ki lahko nastanejo na njihovih zadevnih področjih, in predlagajo možne ukrepe za njihovo reševanje.
         Pododbori so tudi forumi za nadaljnje pojasnjevanje pravnega reda Unije in pregledujejo napredek Srbije pri usklajevanju s pravnim redom Unije v skladu z zavezami iz Stabilizacijsko-pridružitvenega sporazuma.
         Posebna skupina za reformo javne uprave razpravlja o vprašanjih v zvezi z reformo javne uprave in predlaga morebitne rešitve.

            Zapisnik

         Zapisnik se piše za vsako sejo in se ga po seji potrdi. Sekretar pododbora ali posebne skupine za reformo javne uprave posreduje izvod zapisnika sekretarju Stabilizacijsko-pridružitvenega odbora.

            Obveščanje javnosti

         Če ni določeno drugače, seje pododborov in posebne skupine za reformo javne uprave niso javne.

         (1)  Za namene izvajanja Protokola 4 k SPS ta pododbor deluje kot posebni pododbor iz člena 21 tega protokola.


title: 2010/274/CFSP: Sklep Sveta 2010/274/SZVP z dne 12. maja 2010 o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)

text:
               13.5.2010

               SL

               Uradni list Evropske unije

               L 119/22

         SKLEP SVETA 2010/274/SZVP
   z dne 12. maja 2010
   o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28 in 43(2) Pogodbe,
   ob upoštevanju naslednjega:

               (1)

               Svet je 25. novembra 2005 sprejel Skupni ukrep 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (1).

               (2)

               Svet je 10. novembra 2008 sprejel Skupni ukrep 2008/862/SZVP (2) o spremembi Skupnega ukrepa 2005/889/SZVP, ki je bil podaljšan do 24. novembra 2009.

               (3)

               Svet je 20. novembra 2009 sprejel Skupni ukrep 2009/854/SZVP (3) o spremembi Skupnega ukrepa 2005/889/SZVP in njegovem podaljšanju do 24. maja 2010.

               (4)

               EU BAM Rafah bi bilo treba na podlagi njegovega sedanjega mandata podaljšati do 24. maja 2011.

               (5)

               Treba je določiti referenčne finančne zneske za kritje odhodkov, povezanih z EU BAM Rafah, za obdobje od 25. maja 2010 do 24. maja 2011 –

         SPREJEL NASLEDNJI SKLEP:
   Člen 1
   Skupni ukrep 2005/889/SZVP se spremeni:

               1.

               prvi odstavek člena 2 se nadomesti z naslednjim:
               „Cilj EU BAM Rafah je zagotoviti prisotnost tretje strani na mejnem prehodu Rafa, da bi tako v sodelovanju s prizadevanji Unije za izgradnjo institucij prispevali k odprtju mejnega prehoda Rafa in vzpostavitvi zaupanja med izraelsko vlado in palestinsko oblastjo.“;

               2.

               člen 4a(2) se nadomesti z naslednjim:
               „2.   Poveljnik civilne operacije, ki je pod političnim nadzorom in strateškim vodstvom Političnega in varnostnega odbora (PVO) in je splošno podrejen visokemu predstavniku Unije za zunanje zadeve in varnostno politiko (VP), izvršuje poveljevanje in nadzor nad misijo EU BAM Rafah na strateški ravni.“;

               3.

               člen 5(1) se črta, preostali odstavki se ustrezno preštevilčijo;

               4.

               člen 8(1) se nadomesti z naslednjim:
               „1.   Status osebja misije EU BAM Rafah, vključno z morebitnimi privilegiji, imunitetami in dodatnimi jamstvi, potrebnimi za dokončanje in tekoče izvajanje EU BAM Rafah, je po potrebi predmet sporazuma, ki se sklene po postopku iz člena 218 Pogodbe o delovanju Evropske unije.“;

               5.

               v členu 9 se odstavka 3 in 4 nadomestita z naslednjim:
               „3.   Poveljnik civilne operacije je, pod političnim nadzorom in strateškim vodenjem PVO in splošno podrejen VP, poveljnik EU BAM RAFAH na strateški ravni, ki v tej vlogi vodji misije izdaja navodila ter mu svetuje in zagotavlja tehnično podporo.
               4.   Poveljnik civilne operacije poroča Svetu prek VP.“;

               6.

               člen 10(1) se nadomesti z naslednjim:
               „1.   PVO v okviru odgovornosti Sveta politično nadzira in strateško usmerja misijo. Svet v ta namen pooblašča PVO za sprejemanje ustreznih sklepov v skladu s členom 38 Pogodbe. To pooblastilo vključuje pristojnosti za imenovanje vodje misije na predlog VP in za spreminjanje OPLAN. Obsega tudi potrebne pristojnosti v zvezi z naknadnimi sklepi glede imenovanja vodje misije. Za odločanje v zvezi s cilji in prenehanjem misije je še naprej pristojen Svet.“;

               7.

               člen 11(4) se nadomesti z naslednjim:
               „4.   Podrobna pravila o sodelovanju tretjih držav so predmet sporazuma, ki se sklene v skladu s postopki iz člena 218 Pogodbe o delovanju Evropske unije. Če sta EU in tretja država sklenili sporazum o vzpostavitvi okvira za sodelovanje te tretje države v operacijah EU za krizno upravljanje, se v okviru EU BAM Rafah uporabljajo določbe tega sporazuma.“;

               8.

               člen 13(1) se nadomesti z naslednjim:
               „1.   Referenčni finančni znesek za kritje odhodkov v zvezi z misijo za obdobje od 25. maja 2010 do 24. maja 2011 znaša 1 950 000 EUR.“;

               9.

               člen 14(1) se nadomesti z naslednjim:
               „1.   Svet in Komisija v skladu s svojimi pristojnostmi zagotovita usklajenost izvajanja tega skupnega ukrepa z drugimi zunanjepolitičnimi dejavnostmi Unije v skladu s členom 21(3) Pogodbe. Svet in Komisija v ta namen sodelujeta.“;

               10.

               člen 15 se nadomesti z naslednjim:
               „Člen 15
               Razkritje tajnih podatkov
               1.   VP je pooblaščen, da tretjim državam, vključenim v ta skupni ukrep, po potrebi in v skladu z operativnimi potrebami misije posreduje tajne informacije in dokumente EU do stopnje ‚RESTREINT UE‘, pripravljene za namene misije,v skladu z varnostnimi predpisi Sveta.
               2.   V primeru posebne in nujne operativne potrebe je VP prav tako pooblaščen, da v skladu z varnostnimi predpisi Sveta lokalnim oblastem posreduje zaupne informacije in dokumente EU do stopnje ‚RESTREINT UE‘, pripravljene za namene misije. V vseh drugih primerih se takšne informacije in dokumenti lokalnim oblastem posredujejo po postopkih, primernih stopnji sodelovanja lokalnih oblasti z EU.
               3.   VP se pooblasti, da tretjim državam, vključenim v ta skupni ukrep, in lokalnim oblastem posreduje dokumente EU, ki niso označeni kot zaupni in se nanašajo na posvetovanja Sveta v zvezi z misijo ter zanje skladno s členom 6(1) Poslovnika Sveta (4) velja obveznost varovanja poslovne skrivnosti.

               11.

               v členu 16 se drugi odstavek nadomesti z naslednjim:
               „Veljati preneha 24. maja 2011.“;

               12.

               člen 17 se nadomesti z naslednjim:
               „Člen 17
               Pregled
               Ta skupni ukrep se pregleda najpozneje 15. aprila 2011.“;

               13.

               v členu 18 se črta tretji odstavek.

         Člen 2
   Ta sklep začne veljati na dan sprejetja.

      V Bruslju, 12. maja 2010

            Za Svet

            Predsednik

         M. Á. MORATINOS

      (1)  UL L 327, 14.12.2005, str. 28.

      (2)  UL L 306, 15.11.2008, str. 98.

      (3)  UL L 312, 27.11.2009, str. 73.

      (4)  Sklep Sveta 2009/937/ES z dne 1. decembra 2009 o sprejetju poslovnika Sveta (UL L 325, 11.12.2009, str. 35).“;


title: Sklep Sveta (SZVP) 2015/876 z dne 5. junija 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini

text:
               6.6.2015

               SL

               Uradni list Evropske unije

               L 142/30

         SKLEP SVETA (SZVP) 2015/876
   z dne 5. junija 2015
   o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 5. marca 2014 sprejel Sklep 2014/119/SZVP (1).

               (2)

               Svet je 5. marca 2015 sprejel Sklep (SZVP) 2015/364 (2), ki določa da se omejevalni ukrepi iz Sklepa 2014/119/SZVP v zvezi s štirinajstimi osebami uporabljajo do 6. marca 2016, v zvezi s štirimi osebami pa do 6. junija 2015.

               (3)

               V zvezi z eno od navedenih štirih oseb bi bilo treba uporabo omejevalnih ukrepov podaljšati do 6. oktobra 2015 in posodobiti utemeljitev v zvezi s to osebo.

               (4)

               V zvezi z dvema od navedenih štirih oseb bi bilo treba uporabo omejevalnih ukrepov podaljšati do 6. marca 2016 in posodobiti utemeljitev v zvezi s tema osebama.

               (5)

               Sklep 2014/119/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 5 Sklepa 2014/119/SZVP se nadomesti z naslednjim:

      „Člen 5
      Ta sklep začne veljati na dan objave v Uradnem listu Evropske unije.
      Ta sklep se uporablja do 6. marca 2016. Ukrepi iz člena 1 se za vnos pod številko 10 iz Priloge uporabljajo do 6. oktobra 2015.
      Ta sklep se redno pregleduje. Če Svet meni, da njegovi cilji niso bili doseženi, ga lahko bodisi podaljša ali spremeni.“

   Člen 2
   Priloga k Sklepu 2014/119/SZVP se spremeni, kot je navedeno v Prilogi k temu sklepu.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 5. junija 2015

            Za Svet

            Predsednik

         E. RINKĒVIČS

      (1)  Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, 6.3.2014, str. 26).

      (2)  Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 62, 6.3.2015, str. 25).

      PRILOGA

                  1.

                  Vnos za naslednjo osebo iz Priloge k Sklepu 2014/119/SZVP se črta:

                              8.

                              Viktor Viktorovych Yanukovych (sin bivšega predsednika)

                  2.

                  Vnosi za naslednje osebe iz Priloge k Sklepu 2014/119/SZVP se nadomestijo z:

                              4.

                              Olena Leonidivna Lukash (Олена Леонiдiвна Лукаш), Elena Leonidovna Lukash (Елена Леонидовна Лукаш)

                              Rojena 12. novembra 1976 v Rîbniți (Moldavija), nekdanja ministrica za pravosodje

                              Oseba, o kateri ukrajinski organi vodijo preiskavo zaradi vpletenosti v odtujitev javnih sredstev.

                              6.3.2014

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              Rojen 19. avgusta 1969 v Donetsku, brat Andriija Kliuieva, poslovnež

                              Oseba, o kateri ukrajinski organi vodijo preiskavo zaradi vpletenosti v odtujitev javnih sredstev. Oseba, povezana z osebo, uvrščeno na seznam (Andrii Petrovych Kliuiev), zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                              6.3.2014

                              13.

                              Dmytro Volodymyrovych Tabachnyk (Дмитро Володимирович Табачник)

                              Rojen 28. novembra 1963 v Kijevu, nekdanji minister za šolstvo in znanost

                              Oseba, o kateri ukrajinski organi vodijo preiskavo zaradi vpletenosti v odtujitev javnih sredstev.

                              6.3.2014


Pomembno pravno obvestilo

|

32001D0286

Uradni list L 099 , 10/04/2001 str. 0003 - 0003

		Sklep Svetaz dne 9. aprila 2001o izvajanju Skupnega stališča 1999/533/SZVP o prispevku Evropske unije k zavzemanju za čimprejšnji začetek veljavnosti Pogodbe o celoviti prepovedi jedrskih poskusov (CTBT)(2001/286/SZVP)SVET EVROPSKE UNIJE JE –ob upoštevanju Pogodbe o Evropski uniji in zlasti člena 23(2) Pogodbe,ob upoštevanju Skupnega stališča Sveta 1999/533/SZVP z dne 29. julija 1999 o prispevku Evropske unije k zavzemanju za čimprejšnji začetek veljavnosti Pogodbe o celoviti prepovedi jedrskih poskusov (CTBT) [1] in zlasti členov 1 in 4 Skupnega stališča,ob upoštevanju naslednjega:(1) V skladu s členom 4 Skupnega stališča 1999/533/SZVP se je Evropska unija obvezala, da spodbudi vse države, ki še niso podpisale in ratificirale Pogodbe CTBT, da to brez odlašanja storijo, še zlasti tiste države s seznama 44, katerih ratifikacija je potrebna za začetek veljavnosti Pogodbe CTBT.(2) Primerno je prispevati k uspešnemu zaključku druge konference po členu XIV Pogodbe CTBT, ki bo potekala v New Yorku od 25. do 27. septembra 2001, s ciljem pospešiti postopek ratifikacije Pogodbe CTBT, da se omogoči čimprejšnji začetek veljavnosti Pogodbe CTBT –SKLENIL:Člen 1V okviru podpore za čimprejšnji začetek veljavnosti Pogodbe CTBT iz člena 4 Skupnega stališča 1999/533/SZVP Evropska unija spodbuja države, naj Pogodbo CTBT podpišejo in ratificirajo brez odlašanja.Zaradi tega Evropska unija namerava spodbujati:(a) kot prvo prednostno nalogo tiste države s seznama 44, katerih podpis in ratifikacija sta potrebna za začetek veljavnosti Pogodbe CTBT;(b) tiste države, ki so podpisale, a niso ratificirale Pogodbe CTBT, še zlasti države, ki bodo gostiteljice postaj Mednarodnega sistema za nadzor (IMS);(c) tiste države, ki niso podpisale Pogodbe CTBT, še zlasti države, ki bodo gostiteljice postaj Mednarodnega sistema za nadzor.Člen 2Evropska unija podpira sklic konference na politični ravni.Člen 3Da bi Evropska unija pospešila proces ratifikacije in omogočila čim hitrejši začetek veljavnosti Pogodbe CTBT, lahko stopi v stik z regionalnimi organizacijami (kot so OAE, OAD, ASEAN).Člen 4Predsedstvo obvesti Začasni tehnični sekretariat CTBT o izvajanju členov 1 in 2.Člen 5Ta sklep začne veljati z dnem sprejetja.Člen 6Ta sklep se objavi v Uradnem listu.V Luxembourgu, 9. aprila 2001Za SvetPredsednicaA. Lindh[1] UL L 204, 4.8.1999, str. 1.--------------------------------------------------


title: 2011/399/SZVP: Sklep Političnega in varnostnega odbora Atalanta/3/2011 z dne 5. julija 2011 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               6.7.2011

               SL

               Uradni list Evropske unije

               L 177/26

         SKLEP POLITIČNEGA IN VARNOSTNEGA ODBORA ATALANTA/3/2011
   z dne 5. julija 2011
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2011/399/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji, zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta), zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika sil EU.

               (2)

               PVO je 13. aprila 2011 sprejel Sklep Atalanta/1/2011 (2) o imenovanju kapitana Alberta Manuela Silvestra CORREIE za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (3)

               Poveljnik operacije EU je priporočil imenovanje kontraadmirala Thomasa JUGELA za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (4)

               Vojaški odbor EU je podprl to priporočilo.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral Thomas JUGEL je imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne veljati 13. avgusta 2011.

      V Bruslju, 5. julija 2011

            Za Politični in varnostni odbor

            Predsednik

         O. SKOOG

      (1)  UL L 301, 12.11.2008, str. 33.

      (2)  UL L 100, 14.4.2011, str. 72.


title: 2014/561/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Agencije za sodelovanje energetskih regulatorjev za proračunsko leto 2012

text:
               5.9.2014

               SL

               Uradni list Evropske unije

               L 266/160

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Agencije za sodelovanje energetskih regulatorjev za proračunsko leto 2012
   (2014/561/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za sodelovanje energetskih regulatorjev za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Agencije za sodelovanje energetskih regulatorjev za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (4), zlasti člena 24 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0208/2014),

               1.

               podeli razrešnico direktorju Agencije za sodelovanje energetskih regulatorjev glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za sodelovanje energetskih regulatorjev, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 1.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 211, 14.8.2009, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2009/931/ES: Sklep Evropskega parlamenta in Sveta z dne 25. novembra 2009 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               11.12.2009

               SL

               Uradni list Evropske unije

               L 325/1

      SKLEP EVROPSKEGA PARLAMENTA IN SVETA

   z dne 25. novembra 2009
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/931/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) ter zlasti člena 12(3) te uredbe,
   ob upoštevanju predloga Komisije,
   ker:

               (1)

               je bil Evropski sklad za prilagoditev globalizaciji (ESPG) ustanovljen za dodatno podporo presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela;

               (2)

               je bilo področje uporabe ESPG razširjeno za vloge, predložene po 1. maju 2009, in vključuje podporo delavcem, ki so bili odpuščeni zaradi svetovne finančne in gospodarske krize;

               (3)

               Medinstitucionalni sporazum z dne 17. maja 2006 omogoča uporabo sredstev sklada do letne zgornje meje 500 milijonov EUR;

               (4)

               je Belgija 5. maja 2009 predložila vlogi za uporabo sredstev iz ESPG v zvezi s presežnimi delavci v tekstilnem sektorju. Ti vlogi izpolnjujeta zahteve za določitev finančnih prispevkov, kakor je določeno v členu 10 Uredbe (ES) št. 1927/2006, zato Komisija predlaga, da se uporabi znesek v višini 9 198 874 EUR;

               (5)

               je Irska 29. junija 2009 predložila vlogo za uporabo sredstev iz ESPG v zvezi s presežnimi delavci v industriji proizvodnje računalnikov. Ta vloga izpolnjuje zahteve za določitev finančnih prispevkov, kakor je določeno v členu 10 Uredbe (ES) št. 1927/2006, zato Komisija predlaga, da se uporabi znesek v višini 14 831 050 EUR;

               (6)

               je zato treba uporabiti sredstva ESPG, da se zagotovi finančni prispevek za vloge, ki sta jih predložili Belgija in Irska –

         SKLENILA:
   Člen 1
   V okviru splošnega proračuna Evropske unije za proračunsko leto 2009 se iz Evropskega sklada za prilagoditev globalizaciji uporabi vsota 24 029 924 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, dne 25. novembra 2009

            Za Evropski parlament

            Predsednik

         J. BUZEK

            Za Svet

            Predsednica

         Å. TORSTENSSON

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta z dne 13. oktobra 2008 o imenovanju luksemburških članov in nadomestnih članov Svetovalnega odbora za prosto gibanje delavcev

text:
               17.10.2008

               SL

               Uradni list Evropske unije

               C 264/5

      SKLEP SVETA

   z dne 13. oktobra 2008
   o imenovanju luksemburških članov in nadomestnih članov Svetovalnega odbora za prosto gibanje delavcev
   (2008/C 264/02)
   SVET EVROPSKE UNIJE JE –
   ob upoštevanju Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (1) in zlasti členov 26 in 27 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s sklepom z dne 25. septembra 2008 (2) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2008 do 24. septembra 2010, razen nekaterih članov, med drugim luksemburških članov in nadomestnih članov v skupini predstavnikov organizacij delavcev in v skupini predstavnikov organizacij delodajalcev.

               (2)

               Luksemburška vlada je za nezasedena mesta podala predloge za imenovanje –

         SPREJEL SKLEP:
   Člen 1
   Za člane in nadomestne člane Svetovalnega odbora za prosto gibanje delavcev se za obdobje do 24. septembra 2010 imenujejo:
   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Luksemburg

               Tania MATIAS
               Eduardo DIAS

               Joé SPIER

         PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Luksemburg

               Marc KIEFFER
               François ENGELS

               Magalie LYSIAK

      V Luxembourgu, 13. oktobra 2008

            Za Svet

            Predsednik

         B. KOUCHNER

      (1)  UL L 257, 18.10.1968, str. 2.

      (2)  UL C 253, 4.10.2008, str. 7.


title: 2005/944/ES: Sklep Komisije z dne  19. decembra 2005  o koncu protiabsorpcijskega postopka v zvezi z uvozom natrijevega ciklamata s poreklom iz Ljudske republike Kitajske

text:
               24.12.2005

               SL

               Uradni list Evropske unije

               L 342/96

      SKLEP KOMISIJE

   z dne 19. decembra 2005
   o koncu protiabsorpcijskega postopka v zvezi z uvozom natrijevega ciklamata s poreklom iz Ljudske republike Kitajske
   (2005/944/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti („osnovne uredbe“) (1), in zlasti členov 9 in 12 Uredbe,
   ob upoštevanju naslednjega:
   A.   POSTOPEK
   1.   Prvotni ukrepi

               (1)

               Marca 2004 je Svet z Uredbo (ES) št. 435/2004 (2) uvedel dokončno protidampinško dajatev („prvotni ukrep“) na uvoz natrijevega ciklamata („zadevnega proizvoda“) s poreklom iz Ljudske republike Kitajske („LRK“). Individualne stopnje dajatev od 0 do 0,11 EUR na kilogram so bile uvedene za sodelujoče proizvajalce izvoznike v LRK. Stopnja, ki se uporablja za uvoz iz vseh drugih podjetij, je 0,26 EUR na kilogram.

         2.   Zahtevek za ponovno preiskavo

               (2)

               Dne 14. marca 2005 je bil na podlagi člena 12 osnovne uredbe vložen zahtevek za ponovno preiskavo prvotnega ukrepa. Zahtevek je predložil Productos Aditivos S.A. („vlagatelj“), edini proizvajalec natrijevega ciklamata v Skupnosti, ki je trdil in zagotovil zadosten dokaz, o tem, da so se po uvedbi prvotnih ukrepov izvozne cene znižale in ni bilo zadostnega gibanja cen pri nadaljnji prodaji ali vseh nadaljnjih prodajnih cen v Skupnosti.

         3.   Ponovna preiskava

               (3)

               Dne 27. aprila 2005 je Komisija z obvestilom, objavljenim v Uradnem listu Evropske unije
                   (3), skladno s členom 12 osnovne uredbe razglasila začetek ponovne preiskave glede protidampinških ukrepov, ki se uporabljajo pri uvozu natrijevega ciklamata s poreklom iz LRK.

               (4)

               Komisija je o začetku ponovne preiskave uradno obvestila proizvajalce/izvoznike, za katere je znano, da se to nanje nanaša, ter predstavnike države izvoznice, uvoznike in uporabnike. Zainteresiranim strankam je bilo omogočeno, da v pisni obliki predstavijo svoja stališča in zaprosijo za zaslišanje v roku, določenem v obvestilu o začetku postopka. Komisija je poslala vprašalnike vsem strankam, za katere je znano, da se to nanje nanaša.

               (5)

               V celoti izpolnjene vprašalnike, ki so bili prejeti, so poslali eden izvoznik in dva z njim povezana proizvajalca v LRK ter trije uvozniki v Skupnosti. Treba je poudariti, da so proizvajalci izvozniki s stopnjo dajatve 0 EUR opravili okoli 60 % celotnega izvoza natrijevega ciklamata iz LRK med obdobjem te ponovne preiskave.

               (6)

               Komisija je poiskala in preverila vse podatke, ki so bili po njenem mnenju potrebni za namen te ponovne preiskave. Preveritveni obiski so bili opravljeni v prostorih naslednjih družb:

                           Izvoznik in z njim povezana proizvajalca v LRK:

                                       —

                                       Rainbow Rich Industrial Ltd., Hongkong

                                       —

                                       Golden Time Enterprises (Shenzhen) Co. Ltd. in Jintian Enterprises Nanjing Co. Ltd., Shenzhen, LRK

                           Uvoznika:

                                       —

                                       Emilio Peña S.A., Valencia, Španija

                                       —

                                       Kraemer & Martin GmbH, Sankt Augustin, Nemčija.

               (7)

               Trije drugi uvozniki so izjavili, da med obdobjem preiskave niso uvažali zadevnega proizvoda. En uvoznik je izjavil, da ne bo odgovoril na vprašalnik, ker je med obdobjem preiskave uvozil zelo majhne količine zadevnega proizvoda.

               (8)

               Obdobje te ponovne preiskave („obdobje nove preiskave“) je trajalo od 1. januarja 2004 do 31. decembra 2004. Med obdobjem nove preiskave sta se ugotavljali sedanja raven izvoznih cen in raven cen pri nadaljnji prodaji v Skupnosti. Pri ugotavljanju, ali je bilo gibanje izvoznih cen in cen pri nadaljnji prodaji ali vseh nadaljnjih prodajnih cen v Skupnosti znatno, so se primerjale ravni cen, zaračunanih med obdobjem nove preiskave, ter cen, zaračunanih med obdobjem preiskave, v okviru preiskave, ki je privedla do uvedbe prvotnih ukrepov („obdobja prvotne preiskave“), ki je zajemala obdobje od 1. oktobra 2001 do 30. septembra 2002.

         B.   ZADEVNI PROIZVOD

               (9)

               Proizvod, na katerega se nanaša zahtevek in glede katerega je bila začeta ponovna preiskava, je isti kakor v prvotni preiskavi, tj. natrijev ciklamat, ki se navadno uvršča pod oznako KN ex 2929 90 00.

               (10)

               Natrijev ciklamat je izdelek, ki se uporablja kot živilski aditiv, dovoljen v Evropski skupnosti in v več drugih državah kot sladilo za nizkokalorična in dietetična živila ter pijače. Živilska industrija ter tudi proizvajalci nizkokaloričnih in dietetičnih namiznih sladil ga splošno uporabljajo kot sladilo. Majhne količine se uporabljajo tudi v farmacevtski industriji.

         C.   UGOTOVITVE

               (11)

               Namen ponovne preiskave je bil najprej ugotoviti, ali so se izvozne cene od uvedbe prvotnih ukrepov znižale ali ne in ali ni bilo zadostnega gibanja cen pri nadaljnji prodaji ali vseh nadaljnjih prodajnih cen v Skupnosti za natrijev ciklamat s poreklom iz LRK. Če se bo ugotovilo, da je prišlo do absorpcije, bo treba stopnjo dampinga ponovno izračunati.

               (12)

               V skladu s členom 12 osnovne uredbe je bila uvoznikom/uporabnikom in izvoznikom dana možnost, da predložijo dokaze, ki bi lahko pokazali na zmanjšanje izvoznih cen in manjše gibanje cen pri nadaljnji prodaji v Skupnosti po uvedbi ukrepov zaradi drugih razlogov, ki niso absorpcija protidampinške dajatve.

         1.   Znižanje izvoznih cen

               (13)

               Prodaja zadevnega proizvoda s poreklom v LRK je bila v obdobju nove preiskave običajno neposredno opravljena z neodvisnimi uvozniki in/ali distributerji v EU. Gibanja izvoznih cen so bila ocenjena s primerjanjem, ob enakih dobavnih pogojih, povprečne cene, ugotovljene v obdobju nove preiskave, s ceno, ugotovljeno med obdobjem prvotne preiskave.

               (14)

               Primerjava cen sodelujočih družb ni pokazala nikakršnega povečanja povprečne izvozne cene natrijevega ciklamata s poreklom iz LRK.

         2.   Gibanje cen pri nadaljnji prodaji v Skupnosti

               (15)

               Gibanje cen v Skupnosti na ravni uvoznika in/ali distributerja je bilo ocenjeno s primerjanjem povprečne cene pri nadaljnji prodaji pod enakimi dobavnimi pogoji (dobavljeno, dajatve plačane), vključno s konvencionalno dajatvijo ter protidampinško dajatvijo, obdobja prvotne preiskave s tisto, ugotovljeno med obdobjem nove preiskave, vključno s konvencionalno in protidampinško dajatvijo. Upoštevati je treba, da se je v času med obema preiskavama povprečna stopnja konvencionalne dajatve, ki se uporablja za uvoz natrijevega ciklamata s poreklom iz LRK, zmanjšala za 1,5 %. Cena pri nadaljnji prodaji je bila določena na podlagi podatkov, ki jih je predložil uvoznik v Skupnosti, ki opravi večino uvoza sodelujočega izvoznika v LRK.

               (16)

               Primerjava je pokazala, da se je za natrijev ciklamat s poreklom iz LRK povprečna cena pri nadaljnji prodaji v Skupnosti, izražena v eurih, zmanjšala za 10 %.

               (17)

               Ugotovljeno je bilo, da je bil natrijev ciklamat, uvožen iz LRK, fakturiran v ameriških dolarjih med obdobjem prvotne in nove preiskave. Zato je treba vsako znižanje cen za natrijev ciklamat pri nadaljnji prodaji v Skupnosti oceniti ob upoštevanju spremembe deviznega tečaja USD/EUR med obdobjem prvotne in nove preiskave.

               (18)

               To je bilo preverjeno in ugotovljeno je bilo, da se je med obdobjem prvotne in nove preiskave vrednost ameriškega dolarja v razmerju do eura zmanjšala za 35 %. Ko je bila opravljena primerjava z upoštevanjem učinka zgoraj navedenega zmanjšanja vrednosti ameriškega dolarja v razmerju do eura, tako med obdobjem prvotne in nove preiskave v smislu člena 12(2) osnovne uredbe ni bilo opaženo nobeno zmanjšanje ravni cen pri nadaljnji prodaji v Skupnosti.

         3.   Nesodelujoče družbe

               (19)

               Ugotovljeno je bilo, da v tej ponovni preiskavi skupina proizvajalcev izvoznikov, ki niso zavezani protidampinški dajatvi za svoj uvoz v Skupnost, opravi okoli 60 % sedanjega izvoza iz LRK v EU, sodelujoči proizvajalec izvoznik pa opravi 35 % zgoraj navedenega izvoza.

               (20)

               Ugotovljeno je bilo, da so nesodelujoče družbe med obdobjem nove preiskave opravile samo majhen del, tj. manj kakor 5 % vsega izvoza zadevnega proizvoda v Skupnost, zato je treba stopnjo dajatve za vso državo pustiti nespremenjeno.

         D.   SKLEP

               (21)

               Ugotovljeno je bilo, da v smislu člena 12(2) osnovne uredbe do absorpcije protidampinških dajatev ni prišlo, saj ni bilo ugotovljeno nobeno zmanjšanje izvozne cene in je bilo zmanjšanje cen, opaženo pri nadaljnji prodaji v Skupnosti za natrijev ciklamat s poreklom iz LRK, manjše, kakor bi bilo lahko pričakovati glede na nihanja deviznega tečaja.

               (22)

               Zato je treba ponovno absorpcijsko preiskavo v zvezi z uvozom zadevnega proizvoda s poreklom iz LRK v Skupnost končati.

         SKLENILA:
   Člen 1
   Ponovna preiskava v skladu s členom 12 Uredbe (ES) št. 384/96 o protidampinških ukrepih, ki se uporabljajo za uvoz natrijevega ciklamata s poreklom iz Ljudske republike Kitajske, je s tem končana.
   Člen 2
   Ta odločba začne veljati dan po objavi v Uradnem listu Evropske unije.

      V Bruslju, 19. decembra 2005

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

      (2)  UL L 72, 11.3.2004, str. 1.

      (3)  UL C 101, 27.4.2005, str. 26.


title: Sklep Sveta (EU) 2016/571 z dne 11. aprila 2016 o imenovanju člana Odbora regij na predlog Zvezne republike Nemčije

text:
               13.4.2016

               SL

               Uradni list Evropske unije

               L 97/10

         SKLEP SVETA (EU) 2016/571
   z dne 11. aprila 2016
   o imenovanju člana Odbora regij na predlog Zvezne republike Nemčije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Martine MÜNCH se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člana Odbora regij imenuje:

               —

               Barbara HACKENSCHMIDT, Mitglied des Landtags Brandenburg.

         Člen 2
   Ta sklep začne veljati na dan sprejetja.

      V Luxembourgu, 11. aprila 2016

            Za Svet

            Predsednik

         M.H.P. VAN DAM

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta 2006/807/SZVP z dne 20. novembra 2006 o izvajanju Skupnega ukrepa 2005/797/SZVP o Policijski misiji Evropske unije za Palestinska ozemlja

text:
               25.11.2006

               SL

               Uradni list Evropske unije

               L 329/76

      SKLEP SVETA 2006/807/SZVP
   z dne 20. novembra 2006
   o izvajanju Skupnega ukrepa 2005/797/SZVP o Policijski misiji Evropske unije za Palestinska ozemlja
   SVET EVROPSKE UNIJE JE –
   ob upoštevanju Skupnega ukrepa Sveta 2005/797/SZVP z dne 14. novembra 2005 o Policijski misiji Evropske unije za Palestinska ozemlja (1) in zlasti člena 14(2) Skupnega ukrepa v povezavi z drugo alineo prvega pododstavka člena 23(2) Pogodbe o Evropski uniji,
   ob upoštevanju naslednjega:

               (1)

               Svet je s Skupnim ukrepom 2005/797/SZVP ustanovil Policijsko misijo Evropske unije za Palestinska ozemlja (v nadaljnjem besedilu „EUPOL COPPS“) za obdobje 3 let. Operativna faza EUPOL COPPS se je začela 1. januarja 2006.

               (2)

               V skladu s členom 14(2) Skupnega ukrepa 2005/797/SZVP bi bilo treba določiti končni proračun EUPOL COPPS za leto 2007 –

         SKLENIL:
   Člen 1
   Končni proračun EUPOL COPPS za obdobje od 1. januarja do 31. decembra 2007 znaša 2 800 000 EUR.
   Člen 2
   Ta sklep začne veljati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 20. novembra 2006

            Za Svet

            Predsednik

         J. KORKEAOJA

      (1)  UL L 300, 17.11.2005, str. 65.


title: Sklep Sveta z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (Vzporedni sporazum)

text:
Pomembno pravno obvestilo

|

32000D0125

Uradni list L 035 , 10/02/2000 str. 0012 - 0013

		Sklep Svetaz dne 31. januarja 2000o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih ("Vzporedni sporazum")(2000/125/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti členov 95 in 133 v povezavi s prvim stavkom člena 300(2) in drugim pododstavkom člena 300(3) Pogodbe,ob upoštevanju predloga Komisije [1],po prejemu privolitve Evropskega parlamenta [2],ob upoštevanju naslednjega:(1) Svet je v svojem Sklepu z dne 3. novembra 1997 pooblastil Komisijo, da v okviru Ekonomske komisije OZN za Evropo (UN/ECE) izpogaja sporazum o uvedbi globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih ("Vzporedni sporazum").(2) Rezultat teh pogajanj je bil Vzporedni sporazum, ki je bil 25. junija 1998 na voljo za podpis; Skupnost je navedeni sporazum podpisala 18. oktobra 1999.(3) V avtomobilskem sektorju že poteka mednarodno usklajevanje v okviru revidiranega sporazuma UN/ECE iz leta 1958 o sprejetju enotnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih, in pogojih za vzajemno priznavanje homologacij, ki so dodeljene na podlagi teh predpisov (sporazum iz leta 1958), katerega pogodbenica je Skupnost postala 24. marca 1998.(4) Sklenitev Vzporednega sporazuma pomeni cilj skupne trgovinske politike v skladu s členom 133 Pogodbe, da se odpravi obstoječe in prepreči nastajanje novih tehničnih ovir v trgovini z motornimi vozili med pogodbenicami; vključevanje Skupnosti bo zagotovilo usklajenost dejavnosti usklajevanja, ki se opravljajo v skladu s Sporazumom 1958 in Vzporednim sporazumom ter bodo tako omogočile lažji dostop do trgov tretjih držav.(5) Vzporedni sporazum, ki ga je sklenila Skupnost, vzpostavlja poseben institucionalni okvir z organiziranjem postopkov sodelovanja med pogodbenicami; zato je potrebna privolitev Evropskega parlamenta.(6) Treba je vzpostaviti praktične rešitve glede vključenosti Skupnosti v Vzporedni sporazum.(7) Komisija naj bo odgovorna za izpolnjevanje vseh obveznosti priglasitve, predpisanih v Vzporednem sporazumu; Vzporedni sporazum naj deluje vzporedno s Sporazumom 1958; oba sporazuma bosta delovala v okviru UN/ECE in uporabljala iste delovne skupine in sredstva, vgrajene v navedeni okvir.(8) Vzporedni sporazum ustvarja okvir za uvedbo globalnih tehničnih predpisov v globalnem registru s soglasnim glasovanjem; ker oba sporazuma delujeta vzporedno, se načeloma o osnutkih tehničnih predpisov, ki prihajajo iz delovnih skupin, glasuje v organih na podlagi obeh sporazumov; za Sporazum 1958 je bil uveden postopek odločanja; o glasovanju Skupnosti v zvezi z Vzporednim sporazumom se zato lahko odloča po istem postopku ob isti priložnosti kakor za Sporazum 1958.(9) Kadar se o predpisu glasuje samo na podlagi Vzporednega sporazuma, se lahko odločitev, ki določa glasovanje Skupnosti, prenese na Komisijo, ki ji pomaga regulativni odbor, ker je oblikovani globalni tehnični predpis pozneje treba predložiti v sprejem v postopek, določen v členih 95 in 251 Pogodbe.(10) Glasovanje Skupnosti o predlagani spremembi Vzporednega sporazuma se določi v skladu s postopkom, ki se uporablja za odobritev navedenega sporazuma; v zvezi z izražanjem pripomb o spremembi Vzporednega sporazuma po soglasnem glasovanju za spremembo, ob upoštevanju časovnih omejitev, določenih v navedenem sporazumu, lahko Komisija odloči o stališču Skupnosti v manj zahtevnem postopku.(11) Vzporedni sporazum je treba odobriti –SKLENIL:Člen 1V imenu Skupnosti se v mejah njenih pooblastil odobri Sporazum o uvedbi globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih, v nadaljevanju "Vzporedni sporazum".Besedilo Vzporednega sporazuma je navedeno v Prilogi I.Člen 2Predsednik Sveta je pooblaščen, da imenuje osebo, pooblaščeno za vložitev listine o odobritvi, kakor zahteva člen 9.2 Vzporednega sporazuma, in da poda izjavo, navedeno v Prilogi II.Člen 3Komisija v imenu Skupnosti da vsa uradna obvestila, določena v Vzporednem sporazumu, zlasti uradna obvestila, predvidena v skladu s členi 7, 9, 12 in 15 Vzporednega sporazuma.Člen 4Glavne ureditve v zvezi z udeležbo Skupnosti in držav članic v Vzporednem sporazumu so določene v Prilogi III.Člen 51. Skupnost glasuje za vsak osnutek globalnega tehničnega predpisa ali osnutka spremembe takšnega predpisa- če je bilo za glas Skupnosti za vzporedni osnutek tehničnega predpisa odločeno v skladu s postopki, določenimi v členu 4(2) Sklepa Sveta 97/836/ES [3],- če globalni tehnični predpis ali sprememba takšnega predpisa ni uvedena vzporedno s predpisom ali spremembo takšnega predpisa skladno s Sporazumom 1958, kadar je bil osnutek odobren v skladu s postopkom, določenim v členu 13 Direktive 156/EGS [4].2. Kadar odobritev v skladu z odstavkom 1 ni podana, Skupnost glasuje proti uvedbi globalnega tehničnega predpisa v globalni register.3. Stališče Skupnosti v zvezi s seznamom in ponovnim potrjevanjem seznama v izvlečku tehničnih predpisov kandidatov ter v zvezi z reševanjem vprašanj med pogodbenicami se oblikuje, kakor je primerno, v skladu s postopkom, določenim v členu 13 Direktive 70/156/EGS.Člen 61. Skupnost glasuje za predlagano spremembo Vzporednega sporazuma, kadar je bila predlagana sprememba odobrena v skladu s postopkom, ki se uporablja za odobritev navedenega sporazuma. Kadar tak postopek ni končan pravočasno pred glasovanjem, Komisija v imenu Skupnosti glasuje proti spremembi.2. Sklep o pripombi na Vzporedni sporazum se sprejme v skladu s postopkom, določenim v drugi alinei člena 5(1).V Bruslju, 31. januarja 2000Za SvetPredsednikJ. Pina Moura[1] UL C 87, 29.3.1999, str. 1.[2] Mnenje, podano dne 15. decembra 1999 (še ni objavljeno v Uradnem listu).[3] UL L 346, 17.12.1997, str. 78.[4] UL L 42, 23.2.1970, str. 1. Direktiva, kakor je bila nazadnje spremenjena z Direktivo 98/91/ES Evropskega parlamenta in Sveta (UL L 11, 16.1.1999, str. 25).--------------------------------------------------


title: Sklep Sveta 2014/901/SZVP z dne 12. decembra 2014 o spremembi Sklepa 2013/255/SZVP o omejevalnih ukrepih proti Siriji

text:
               13.12.2014

               SL

               Uradni list Evropske unije

               L 358/28

         SKLEP SVETA 2014/901/SZVP
   z dne 12. decembra 2014
   o spremembi Sklepa 2013/255/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1),
   ob upoštevanju naslednjega:

               (1)

               Svet je 31. maja 2013 sprejel Sklep 2013/255/SZVP.

               (2)

               Svet se je 20. oktobra 2014 dogovoril o uvedbi prepovedi izvoza reaktivnega goriva in ustreznih dodatkov v Sirijo, saj jih letalske sile Asadovega režima uporabljajo za neselektivne zračne napade proti civilnemu prebivalstvu.

               (3)

               Za izvajanje navedenih ukrepov je potrebno nadaljnje ukrepanje Unije.

               (4)

               Sklep 2013/255/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V Sklep 2013/255/SZVP se vstavi naslednji člen:

      „Člen 7a
      1.   Za državljane držav članic ali z ozemelj držav članic ali z uporabo plovil, ki plujejo pod njihovo zastavo, ali njihovih zrakoplovov velja prepoved prodaje, dobave, prenosa ali izvoza reaktivnega goriva in dodatkov, posebej zasnovanih za reaktivno gorivo, v Sirijo, ne glede na izvor navedenega.
      2.   Prepovedano je neposredno ali posredno zagotavljanje financiranja ali finančne pomoči, zavarovanja in pozavarovanja ali posredniških storitev povezanih z vsako prodajo, dobavo, prenosom ali izvozom reaktivnega goriva in dodatkov iz odstavka 1.
      3.   Pristojni organi države članice lahko odobrijo prodajo, dobavo, prenos ali izvoz reaktivnega goriva in dodatkov v Sirijo ali neposredno ali posredno zagotavljanje financiranja, finančne pomoči, zavarovanja, pozavarovanja ali posredniških storitev, potrebnih za uporabo s strani Združenih narodov ali organov, ki nastopajo v njihovem imenu v humanitarne namene, kot so zagotavljanje ali lajšanje zagotavljanja pomoči, vključno z medicinsko opremo, hrano ali prenosom humanitarnih delavcev in s tem povezano pomočjo ali za evakuacije iz Sirije ali znotraj Sirije.
      4.   Prepovedi iz odstavkov 1 in 2 se ne uporabljajo za reaktivno gorivo in dodatke, ki se uporabljajo izključno za civilne zrakoplove, ki niso sirijski in ki pristajajo v Siriji, če so namenjeni in se uporabljajo izključno za nadaljevanje letenja zrakoplova, na katerem so bili natovorjeni.
      5.   Unija sprejme potrebne ukrepe za določitev predmetov, za katere se uporablja ta člen.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 12. decembra 2014

            Za Svet

            Predsednica

         S. GIANNINI

      (1)  UL L 147, 1.6.2013, str. 14.


title: 2010/806/EU: Sklep Evropskega parlamenta in Sveta z dne 15. decembra 2010 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/005 ES/Comunidad Valenciana, naravni kamen, Španija)

text:
               28.12.2010

               SL

               Uradni list Evropske unije

               L 342/18

         SKLEP EVROPSKEGA PARLAMENTA IN SVETA
   z dne 15. decembra 2010
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/005 ES/Comunidad Valenciana, naravni kamen, Španija)
   (2010/806/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, predložene od 1. maja 2009, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Španija je 9. marca 2010 vložila vlogo za uporabo sredstev ESPG v zvezi s presežnimi delavci v 66 podjetjih, ki delujejo v panogi, razvrščeni v NACE Revizija 2 oddelek 23 (Proizvodnja nekovinskih mineralnih izdelkov) v eni regiji na ravni NUTS II Comunidad Valenciana (ES52). Do 25. maja 2010 je bila dopolnjena z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska 1 422 850 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je predložila Španija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 1 422 850 EUR za prevzem obveznosti in za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 15. decembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.